Anexă PHCL nr. 36/11052/19.02.2025
DOCUMENTAȚIE DE ATRIBUIRE
I. CAIETUL DE SARCINI
II. FIȘA DE DATE A PROCEDURII
III. CONTRACTUL-CADRU
IV. FORMULARE ȘI MODELE DE DOCUMENTE                                
I. CAIETUL DE SARCINI privind închirierea prin licitaţie publică a spațiului comercial, situat în municipiul Brad, strada Avram Iancu, nr.6C județul Hunedoara, identificat în CF nr.69722 Brad, număr cadastral 69722-C1, proprietatea privată a municipiului Brad, Județul Hunedoara, pentru desfășurarea de activități comerciale
CUPRINS:

1. DATE DE IDENTIFICARE ALE PROPRIETARULUI (LOCATORULUI);

2. DESCRIEREA SPAȚIULUI DISPONIBIL CARE FACE OBIECTUL ÎNCHIRIERII;

3. OBIECTIVELE DE ORDIN ECONOMIC URMĂRITE DE PROPRIETAR;

4. CONDIȚIILE ȘI REGIMUL DE EXPLOATARE A SPAȚIULUI DISPONIBIL;

5. CRITERIILE DE ATRIBUIRE A CONTRACTULUI DE LOCAȚIUNE;

6. PUNCTAJUL CRITERIILOR DE ATRIBUIRE A CONTRACTULUI;

7. REGULI PRIVIND OFERTA;

8. GARANȚIA DE PARTICIPARE;

9. DURATA ÎNCHIRIERII;

10. PREȚUL MINIM DE ÎNCEPERE AL LICITAȚIEI PUBLICE;

11. COMISIA DE LICITAȚIE;

12. CLAUZE REFERITOARE LA ÎNCETAREA CONTRACTULUI DE LOCAȚIUNE

1. DATE DE IDENTIFICARE ALE  PROPRIETARULUI (LOCATORULUI);

	                                             Denumire: MUNICIPIUL BRAD

	                                     Adresa: Strada Independenței, nr.2, JUDEȚUL Hunedoara 

	           Localitate: Brad
	            Cod poștal:
              335200
	           CUI 4374962 

	Persoană de contact: Serviciul Administrarea Domeniului Public și Privat:  Lăzărescu Cristina
	Telefon 0254/612665 int.117

	E-mail: bradprim@yahoo.com
E-mail: cristina.lazarescu@primariabrad.ro 
	Fax: 0254/612669


2. DESCRIEREA IMOBILULUI DISPONIBIL CARE FACE OBIECTUL ÎNCHIRIERII

Prezentul Caiet de sarcini stă la baza procedurii de închiriere prin licitaţie publică a unui spațiu comercial cu suprafața de 15,00 mp., situat în Municipiul Brad, str.Avram Iancu, nr.6C, județul Hunedoara. Imobilul este identificat în CF nr.69722 Brad, număr cadastral 69722, proprietatea privată a municipiului Brad, județul Hunedoara, conform planului de amplasament și delimitare a imobilului prezentat în anexă.

Datele spațiului comercial, situat în municipiul Brad, strada Avram Iancu, nr.6C, județul Hunedoara proprietatea privată a municipiului Brad, care face obiectul închirierii, sunt cele prezentate în tabelul de mai jos:
	  Nr.
  crt.
	              Amplasament
	 Suprafață construcție 
	  Destinația imobilului

	   1. 
	MUNICIPIUL BRAD,  str. Avram Iancu, nr.6C, județul Hunedoara
	15,00 mp.
	 Spațiu comercial


3. OBIECTIVELE DE ORDIN ECONOMIC URMĂRITE DE PROPRIETAR
 
Obiectivele de ordin economic urmărite de proprietar constau în atragerea de noi venituri la bugetul local. 

4. CONDIȚIILE ȘI REGIMUL DE EXPLOATARE A SPAȚIULUI DISPONIBIL

Condițiile și regimul de exploatare a imobilului, situat în municipiul Brad, strada Avram Iancu, nr. 6C, județul Hunedoara identificat în CF nr.69722 Brad, număr cadastral 69722, proprietatea privată a municipiului Brad, județul Hunedoara, vor fi stipulate în contractul de locațiune.


Locatarul este obligat să utilizeze imobilul respectiv în scopuri comerciale, așa cum rezultă din prezentul caiet de sarcini.


Dotările și obținerea avizelor necesare funcționării, cad în sarcina locatarului și pe cheltuiala acestuia.


Locatarul este obligat să respecte prevederile Ordinului nr.163/2007 pentru Aprobarea normelor de apărare împotriva incendiilor și pe cele ale Ordinului nr.14/2019 pentru aprobarea Dispozițiilor generale de apărare împotriva incendiilor la amenajări temporare în spații închise sau în aer liber.


În contractul de locațiune se va stipula persoana nominalizată care îndeplinește atribuții în domeniul apărării împotriva incendiilor și răspunde de aprinderea și stingerea focului (dacă este cazul).


Dispozițiile referitoare la mediu cad în sarcina locatarului.


Locatarul este obligat să încheie, în nume propriu, contracte cu furnizorii de utilități (energie electrică, apă-canal, salubritate, etc.) și să achite contravaloarea lor.


Locatarul nu poate subînchiria bunul ce face obiectul locațiunii și nici să-i dea o altă folosință.


Locatarul nu poate aduce modificări bunului ce face obiectul locațiunii, fără acordul prealabil al proprietarului și doar pe cheltuială proprie.


Locatarul este obligat să plătească chiria conform clauzelor contractului de locațiune.
     
Neplata chiriei sau executarea cu întârziere a acestei obligații conduce la plata majorărilor de întârziere, conform legislației în vigoare.
     
Predarea-primirea obiectului locațiunii se face pe bază de Proces-Verbal.

5. CRITERIILE DE ATRIBUIRE A CONTRACTULUI DE LOCAȚIUNE
Criteriul de atribuire cel mai mare nivel al chiriei având o pondere de 40%.

Criteriul de atribuire capacitatea economico-financiară a ofertanților având o pondere de 40%.

Criteriul de atribuire condiții specifice impuse de natura bunului închiriat având o pondere de 20%.

Criteriul de atribuire cel mai mare nivel al chiriei este reprezentat de oferta financiară prezentată în plicul interior, conform Formularului nr.4 din secțiunea Formulare și Modele de Documente.

Criteriul de atribuire capacitatea economico-financiară a ofertanților este prezentat în plicul exterior, conform Formularului nr.3 din secțiunea Formulare și Modele de Documente.

Criteriul de atribuire condiții specifice impuse de natura bunului închiriat este documentul în care ofertanții prezintă oferta de bonificații, conform Formularului nr. 5 din secțiunea Formulare și Modele de Documente.

6.PUNCTAJUL CRITERIILOR DE ATRIBUIRE A CONTRACTULUI
Pentru criteriul de atribuire nivelul chiriei se acordă următorul punctaj:

- pentru oferta cu nivelul minim al chiriei                                                          
1 punct

- pentru oferta cu un nivel al chiriei cuprins între 1-5% peste nivelul minim           2 puncte
- pentru oferta cu un nivel al chiriei cuprins între 6-10% peste nivelul minim         3 puncte

- pentru oferta cu un nivel al chiriei cuprins între 11-15% peste nivelul minim       4 puncte

- pentru oferta cu un nivel al chiriei peste 16% din nivelul minim                           5 puncte

Pentru criteriul de atribuire capacitatea economico-financiară a ofertanților:

- pentru oferta cu o cifră de afaceri sub 15.000 lei                                                1 punct

- pentru oferta cu o cifră de afaceri cuprinsă între 15.001 și 25.000 lei                2 puncte
- pentru oferta cu o cifră de afaceri cuprinsă între 25.001 și 35.000 lei                3 puncte

- pentru oferta cu o cifră de afaceri cuprinsă între 35.001 și 45.000 lei                4 puncte

- pentru oferta cu o cifră de afaceri peste 45.001                                                 5 puncte

Pentru criteriul de atribuire susținere prin sponsorizare activități culturale se acordă următorul punctaj:

- pentru oferta cu sume între 100-300                 2 punct

- pentru oferta cu sume între 400-700               4 puncte

- pentru oferta cu sume între 800-1000             5 puncte

7. REGULI PRIVIND OFERTA

(1) Ofertantul are obligația de a elabora oferta în conformitate cu prevederile documentație de atribuire.


(2) Ofertele se redactează în limba română.


(3) Ofertele se depun la sediul autorității contractante sau la locul precizat în anunțul de licitație, în două plicuri sigilate, unul exterior și unul interior, care se înregistrează de autoritatea contractantă, în ordinea primirii lor, în registrul Oferte, precizându-se data și ora.


(4) Pe plicul exterior se va indica obiectul licitației pentru care este depusă oferta. Plicul exterior va trebui să conțină:

- fișa cu informații generale privind ofertantul, Formularul nr.1 din cadrul secțiunii Formulare și Modele de documente

- declarație de participare la procedură, semnată de ofertant, fără îngroșări, ștersături sau modificări, Formularul nr.2 din cadrul secțiunii Formulare și Modele de documente;

- declarație privind capacitatea economică și financiară, Formularul nr.3 din cadrul secțiunii Formulare și Modele de documente;

- copie de pe Certificatul de Înmatriculare eliberat de Oficiul Registrului Comerțului, Certificat Constatator eliberat de Oficiul Registrului Comerțului, inclusiv copii de pe toate actele adiționale relevante și de pe Certificatul de Înregistrare Fiscală;

- copie de pe actul de identitate al reprezentantului legal;

- dovada privind achitarea obligațiilor fiscale, prin prezentarea unui Certificat de Atestare Fiscală, eliberat de Serviciul Taxe și Impozite și Direcția Generală a Finanțelor Publice, ambele în original;

- declarație notarială a reprezentantului legal al persoanei juridice, din care să rezulte că societatea nu se află în reorganizare judiciară sau faliment, în original;

- acte doveditoare privind intrarea în posesia caietului de sarcini, respectiv chitanța sau ordinul de plată care atestă achitarea lor, în copie;

- acte doveditoare, respectiv chitanța sau ordinul de plată care atestă achitarea contravalorii garanției de participare, în copie;

- procură legalizată la Notarul public pentru persoana împuternicită să participe la licitație, în original (dacă este cazul);


(5) Pe plicul interior, care conține oferta propriu-zisă, se înscriu numele sau denumirea ofertantului, precum și domiciliul sau sediul social al acestuia, după caz, conform Formularului nr.4 din cadrul secțiunii Formulare și Modele de documente.


(6) Oferta va fi depusă într-un singur exemplar. Fiecare foaie din ofertă trebuie să fie semnată de către ofertant.


(7) Fiecare participant poate depune doar o singură ofertă.


(8) Oferta are caracter obligatoriu, din punct de vedere al conținutului, pe toată perioada de valabilitate stabilită de autoritatea contractantă.


(9) Persoana interesată are obligația de a depune oferta la adresa și până la data-limită pentru depunere, stabilite în anunțul procedurii.


(10) Riscurile legate de transmiterea ofertei, inclusiv forța majoră, cad în sarcina persoanei interesate.


(11) Oferta depusă la o altă adresă a autorității contractante decât cea stabilită sau după expirarea datei-limită pentru depunere se returnează.


(12) Conținutul ofertelor trebuie să rămână confidențial până la data stabilită pentru deschiderea acestora, autoritatea contractantă urmând a lua cunoștință de conținutul respectivelor oferte numai după această dată.


(13) Deschiderea plicurilor interioare se face numai după semnarea procesului-verbal prevăzut la alin.(15) de către toți membrii comisiei de evaluare și de către ofertanți.


(14) Sunt considerate oferte valabile ofertele care îndeplinesc criteriile de valabilitate prevăzute în caietul de sarcini al licitației.


(15) În urma analizării ofertelor de către comisia de evaluare, pe baza criteriilor de valabilitate, secretarul acesteia întocmește un proces-verbal în care menționează ofertele valabile, ofertele care nu îndeplinesc criteriile de valabilitate și motivele excluderii acestora din urmă de la procedura de licitație. Procesul-verbal se semnează de către toți membrii comisiei de evaluare.


(16) În baza procesului-verbal care îndeplinește condițiile prevăzute la alin.(15), comisia de evaluare întocmește, în termen de o zi lucrătoare, un raport pe care îl transmite autorității contractante.


(17) În termen de 3 zile lucrătoare de la primirea raportului comisiei de evaluare, autoritatea contractantă informează în scris, cu confirmare de primire, ofertanții ale căror oferte au fost excluse, indicând motivele excluderii.


(18) În cazul în care în urma publicării anunțului de licitație nu au fost depuse cel puțin două oferte valabile, autoritatea contractantă este obligată să anuleze procedura și să organizeze o nouă licitație, cu respectarea procedurii prevăzute la alin.(1)-(13).


(19) La licitație nu poate participa persoana fizică autorizată sau juridică care se află în una din următoarele situații:

a) este în stare de faliment ori lichidare, afacerile îi sunt administrate de un judecător-sindic sau activitățile sale comerciale sunt suspendate ori fac obiectul unui aranjament cu creditorii, sau este într-o situație similară cu cele anterioare, reglementată prin lege;

b) face obiectul unei proceduri legale pentru declararea sa în una dintre situațiile prevăzut la litera a);

c) a constituit obiectul unui act administrativ de evacuare sau a unui titlu executoriu, pentru recuperarea unor sume;

d) a prezentat documente falsificate pentru înscrierea la licitațiile anterioare organizate de Primăria municipiului Brad.

e) a participat la alte licitații publice pentru închiriere spații comerciale sau terenuri, a adjudecat, dar a refuzat încheierea contractului de închiriere;

f) a deținut un contract de închiriere sau concesiune pentru spațiul supus licitației publice și a renunțat la acesta sau înregistrează creanțe bugetare de plată către bugetul local rezultate din închirieri sau concesiuni;


(20) La licitație nu sunt admise persoanele juridice al căror administrator/asociat unic reprezintă sau dețin societăți ce se încadrează la punctele a)-f), precizate mai sus.

8. GARANȚIA DE PARTICIPARE
       Garanția de participare este obligatorie și se poate constitui prin scrisoare de garanție bancară, prin ordin de plată în contul proprietarului nr.RO93TREZ3695006XXX000047, deschis la Trezoreria Brad sau prin numerar depus la casieria proprietarului;
        Valoarea garanției de participare la licitația de închiriere pentru spațiul cu destinație comercială, disponibil din strada Avram Iancu, nr.6C, număr cadastral  69722, proprietate privată a municipiului Brad este prezentată în tabelul de mai jos.

	Nr.

Crt.
	Amplasamentul

spațiului licitat
	 Suprafața spațiului comercial
  licitat (mp.)
	Prețul minim de   începere a licitației (lei/lună)
	Garanția de participare la licitație (lei) 

	  1
	Municipiul Brad, Strada Avram Iancu, nr.6C,  număr cadastral 69722, jud. Hunedoara
	15,00
	      450,00
	        900,00



Garanția de participare se restituie ofertanților necâștigători: după semnarea contractului de locațiune, în baza unei solicitări scrise, dar nu mai târziu de 3 (trei) zile lucrătoare de la data expirării perioadei de valabilitate a ofertei

Garanția depusă de ofertantul câștigător, în cel mult 3 (trei) zile lucrătoare de la data semnării contractului de locațiune, se transferată în contul proprietarului constituind în felul acesta cota parte a chiriei;

       Ofertantul pierde garanția de participare dacă:

a) își retrage oferta în perioada de valabilitate a acesteia;

b) oferta sa fiind stabilită câștigătoare, refuză să semneze contractul de închiriere în perioada de valabilitate a ofertei.

9. DURATA ÎNCHIRIERII 

Durata închirierii este de 1 an de la data semnării contractului de locațiune de către câștigătorul licitației publice.


Contractul de locațiune poate fi prelungit, cu acordul părților, prin acte adiționale.


Contravaloarea utilităților, reprezentând consumul lunar de energie electrică, apă-canal, salubritate, etc. fac obiectul unor contracte separate încheiate între locatar și furnizorii acestora.
10. PREȚUL MINIM DE ÎNCEPERE AL LICITAȚIEI PUBLICE

Prețul minim de începere a licitației este de 450,00 lei/lună, calculat pentru spațiul cu destinație comercială situat în municipiul Brad, strada Avram Iancu, nr.6C, proprietatea privată a municipiului Brad, județul Hunedoara și este prezentat în tabelul de mai jos:
	Nr.

Crt.
	         Amplasamentul
         imobilului licitat
	Suprafața 

imobilului (construcție și teren) licitat (mp.)
	Prețul minim de începere licitației (lei/lună)
	 Garanția de participare la licitație (lei)

	  1 
	Municipiul Brad, Strada Avram Iancu, nr.6C, jud. Hunedoara
	15,00
	       450,00
	      900,000


11. COMISIA DE LICITAŢIE
Comisia de licitaţie stabilită prin Hotărârea Consiliului Local nr. 34 din 27.02.2025 are următoarea componenţă:

- 3 reprezentanți desemnați de locator prin dispoziție

- consilier local

- reprezentant ANAF

Fiecare membru al comisiei va avea stabilit un supleant.
12. CLAUZE REFERITOARE LA ÎNCETAREA CONTRACTULUI DE LOCAȚIUNE
a) la expirarea duratei stabilite în contractul de locațiune;

b) în cazul în care interesul național sau local o impune, prin denunțarea unilaterală de către locator, cu plata unei despăgubiri juste și prealabile în sarcina acestuia, în caz de dezacord fiind competentă instanța de judecată;

c) în cazul nerespectării obligațiilor contractuale de către locatar, prin reziliere de către locator, cu plata unei despăgubiri în sarcina locatarului;

d) în cazul nerespectării obligațiilor contractuale de către locator, prin reziliere de către locatar, cu plata unei despăgubiri în sarcina locatorului;

e) la dispoziția, dintr-o cauză de forță majoră, a bunului închiriat sau în cazul imposibilității obiective a locatarului de a-l exploata, prin renunțare, fără plata unei despăgubiri;

f) alte cauze de încetare a contractului de închiriere, fără a aduce atingere cauzelor și condițiilor reglementate de lege. 

 II. FIȘA DE DATE A PROCEDURII
	1.
	Limba de redactare a oferteti
	LIMBA ROMÂNĂ

	2.
	Perioada de valabilitate a ofertei
	30 zile de la expirarea datei limită de depunere a ofertelor

	3.
	Garanția de participare la licitație

SOLICITATĂ - DA
	Dacă se solicită, se vor preciza:

- cuantumul garanției de participare este la nivelul a două chirii minime, adică în valoare de 900,00 lei;

- perioada de valabilitate a garanției pentru participare – 30 zile;

- forma de constituire a garanției de participare la licitație: chitanță sau ordin de plată în contul RO90TREZ36921A300530XXXX   – deschis la Trezoreria Brad, cod fiscal 4374962;

- dovada achitării garanției de participare însoțește oferta;

- ofertele care nu sunt însoțite de garanția de participare sunt respinse în cadrul ședinței de deschidere a ofertelor;

- garanția de participare la licitație se restituie ofertanților necâștigători după semnarea contractului de locațiune, dar nu mai târziu de trei zile lucrătoare de la data expirării perioadei de valabilitate a ofertei;

- garanția de participare depusă de ofertantul câștigător se transferă în contul de chirii;

- ofertantul pierde garanția de participare dacă își retrage oferta în perioada de valabilitate a acesteia sau dacă oferta stabilită câștigătoare, refuză să semneze contractul de închiriere în perioada de valabilitate a ofertei.

	4.
	Cost documentație
	200 lei

	5.
	Modul de prezentare a propunerii financiare
	- ofertantul trebuie să prezinte formularul de ofertă indicat în documentația de atribuire, care este elementul principal al propunerii financiare și care reprezintă nivelul cel mai ridicat al chiriei;

- propunerea financiară va fi fermă pe toată perioada de valabilitate a ofertei, exprimată în LEI.

	6.
	Modul de prezentare a ofertei
	· adresa la care se depune oferta: municipiul Brad, strada Independenței, nr.2, județul Hunedoara, Compartiment registratură, camera nr.1;

· număr de exemplare original: 1;

· modul de prezentare: originalul reprezintă plicul interior, care conține oferta propriu-zisă (propunerea financiară), sigilat și marcat corespunzător cu numele sau denumirea ofertantului precum și domiciliul sau sediul social al acestuia, după caz;

· plicul marcat ”ORIGINAL”se va introduce într-un plic exterior închis corespunzător și netransparent, pe care se va indicaobiectul închirierii pentru care este depusă oferta; 

· Plicul exterior va trebui să mai conțină:

- fișa cu informații generale privind ofertantul, Formularul nr.1 din cadrul secțiunii Formulare și Modele de documente; 

- declarație de participare la procedură, semnată de ofertant, fără ștersături sau modificări, Formularul nr.2 din cadrul secțiunii Formulare și Modele de documente;

- declarație privind capacitatea economică și financiară, Formularul nr.3 din cadrul secțiunii Formulare și Modele de documente;

- copie de pe Certificatul de înmatriculare eliberat Oficiul Registrul Comerțului, Certificat Constatator eliberat de Oficiul Registrului Comerțului, inclusiv copii de pe toate actele adiționale relevante și de pe Certificatul de Înregistrare Fiscală;

- copie de pe actul de identitate al reprezentantului legal;

- dovada privind achitarea obligațiilor fiscale, prin prezentarea unui Certificat de Atestare Fiscală, eliberat de Serviciul Taxe și Impozite Locale și Direcția Generală a Finanțelor Publice, sambele în orginal;

- declarație notarială a reprezentantului legal al persoanei juridice, din care să rezulte că societatea nu se află în reorganizare judiciară sau faliment, în original;

- acte doveditoare privind intarea în posesia Caietului de sarcini, respectiv chitanța sau ordinul de plată care atestă achitarea lor, în copie;

- acte doveditoare, respectiv chitanța sau ordinul de plată care atestă achitarea contravalorii garanției de participare, în copie;

- procură legalizată la Notarul Public pentru persoane împuternicite să participe la licitație, în original;

· Ofertanții au obligația de a numerota și a semna fiecare pagină a ofertei, precum și de a anexa un opis al documentelor prezentate.

· Orice ștersătură, adăugare, interliniere sau scris peste cel dinainte sunt valide doar dacă sunt vizate de către persoana autorizată să semnese oferta.

	7.
	Data limită de depunere a ofertelor și de solicitare a clarificărilor
	· Oferta va fi depusă până la data precizată în Anunțul de licitație;

· Data limită de solicitare a clarificărilor va fi precizată în Anunțul de licitație.

	8.
	Oferte întârziate
	- Oferta care este depusă/transmisă la o altă adresă decât cea stabilită în anunțul de participare la licitație ori care este primită după expirarea datei limită pentru depunerea ei, se returnează nedeschisă.

	8.
	Deschiderea ofertelor
	· Ora, data și locul de deschidere a ofertelor se vor specifica în anunțul de licitație.

· Locul de deschidere a ofertelor va fi sediul locatorului, respectiv municipiul Brad, strada Independenței, nr.2, județul Hunedoara;

· Orice ofertant are dreptul de a fi prezent la deschiderea ofertelor.

· Persoana prezentă la procedura de deschidere a ofertelor, va prezenta actul de împuternicire în original și va deține asupra lui actul de identitate.


IV. FORMULARE ȘI MODELE DE DOCUMENTE

Fiecare ofertant care participă, în mod individual sau ca asociat, la procedura pentru atribuirea contractului de locațiune are obligația de a prezenta formularele prevăzute în cadrul acestei secțiuni, completate în mod corespunzător și semnate de persoanele autorizate.

Formular nr.1 Formular de informații generale ofertant;

Formular nr.2 Declarație privind calitatea de participant la procedura de licitație;

Formular nr.3 Declarație privind capacitatea economico-financiară; 

Formular nr.4 Formular de ofertă financiară

Formular nr.1
Operator economic

_______________________
(denumirea/numele)
INFORMAȚII GENERALE
1. Denumirea/numele:__________________________________________

2. Codul fiscal:________________________________________________

3. Adresa sediului central:_______________________________________

4. Telefon, fax, E-mail:___________________________________________

5. Certificatul de înmatriculare/înregistrare ___________________________

 (numărul înmatriculare/înregistrare, data)
6. Obiectul de activitate, principal___________________________________
 (în conformitate cu prevederile din statutul propriu)

7. Principala piață a afacerilor: _______________________________________

8. Cifra de afaceri pe ultimii 3 ani:

	nr.crt.
	Anul
	Cifra de afaceri anuală (la 31 dec.) lei

	1.
	2022
	

	2.
	2023
	

	3.
	2024
	

	4.
	Media anuală:
	









OPERATOR ECONOMIC,








______________________








 (semnătură autorizată)
Formular nr.2
Operator economic

_______________________
(denumirea/numele)

DECLARAȚIE PRIVIND CALITATEA DE PARTICIPANT LA PROCEDURA DE LICITAȚIE
1. Subsemnatul, reprezentant legal al __________________________ (denumirea operatorului economic), declar pe propria răspundere, sub sancțiunile aplicate faptei de fals în acte publice, că, la procedura pentru atribuirea contractului de locațiune __________________ (se menționează procedura), având ca obiect ________________________ (denumirea), la data de ________________ (zi/lună/an), organizată de ________________________ (denumirea locatorului), particip și depun oferta:
·  în nume propriu:__________________________________________________
·  ca asociat în cadrul asociației _______________________________________
 (se încercuiește opțiunea corespunzătoare)
2. Subsemnatul declar că:

· nu sunt membru al niciunui grup sau rețele de operatori economici;

· sunt membru în grupul sau rețeaua a cărei listă cu date de recunoaștere o prezint în anexă.
 (se încercuiește opțiunea corespunzătoare)
3. Subsemnatul declar că voi informa imediat locatorul dacă vor interveni modificări în prezenta declarație la orice punct pe parcursul derulării procedurii de atribuirii a contractului de locațiune sau, în cazul în care vom fi desemnați câștigători, pe parcursul derulării contractului de închiriere.

4. De asemenea, declar că informațiile furnizate sunt complete și corecte în fiecare detaliu și înțeleg că proprietarul are dreptul de a solicita, în scopul verificării și confirmării declarațiilor, situațiilor și documentelor care însoțesc oferta, orice informații suplimentare în scopul verificării datelor din prezenta declarație.

5. Subsemnatul autorizez prin prezenta orice instituție, societate comercială, bancă, alte persoane juridice să furnizeze informații reprezentanților autorizați ai __________________ (denumirea și adresa autorității contractante) cu privire la orice aspect tehnic și financiar în legătură cu activitatea noastră.









Operator economic,









_________________









(semnătură autorizată)



Formular nr.3
DECLARAȚIE PRIVIND CAPACITATEA ECONOMICĂ ȘI FINANCIARĂ

Subsemnatul, ____________________________ (nume, prenume) reprezentant legal al __________________________________ (denumirea operatorului economic și sediul), declar pe propria răspundere, sub sancțiunile aplicate faptei de fals în acte publice, că datele prezentate în tabelul anexat sunt reale.

Totodată, declar că informațiile furnizate sunt complete și corecte în fiecare detaliu și înțeleg că autoritatea contractantă are dreptul de a solicita, în scopul verificării și confirmării declarațiilor, situațiilor și documentelor care însoțesc oferta, orice informații suplimentare.


Autorizez prin prezenta orice instituție, societate comercială, bacă, alte persoane juridice să furnizeze reprezentanților autorizați ai ___________________________________ (denumirea autorității contractante) cu privire la orice aspect tehnic și financiar în legătură cu activitatea desfășurată de către noi.

Prezenta declarație este valabilă până la data de ______________ (se precizează data expirării perioadei de valabilitate a ofertei).
	DATE FINANCIARE
	ANUL 2022 
	ANUL 2023
	ANUL 2024
	MEDIA

	Cifra de afaceri anuală
	
	
	
	


Data ____________









Operator economic,










______________________










(semnătură autorizată)
Nota nr.1: Se a completă tabelul cu datele financiare în baza rapoartelor anuale (bilanț). Cifrele din toate coloanele trebuie să aibă aceeași bază pentru a permite să fie făcută o comparație directă de la an la an (sa, dacă baza se schimbă) trebuie prezentată o explicație a acestei schimbări sub forma unei note de subsol la tabel). Orice clarificare sau explicație considerată ca necesară trebuie furnizată.

Nota nr.2: Această declarație, în cazul asocierii, se va prezenta de către liderul asocierii, semnată de reprezentantul său legal și de reprezentantul legal al membrului asocierii care a realizat contractul prezentat pentru susținerea capacității tehnice.

Nota nr.3: Dacă această ofertă este depusă de o asociere de operatori economici, datele din tabelul de mai sus trebuie să reprezinte suma datelor din tabelele corespunzătoare din Formularul cu Informații generale, completate de membrii asocierii.

Nota nr.4: Sumele din coloana de ”medie” trebuie să fie media aritmetică a sumelor din cele trei coloane anterioare de pe același rând.

Nota nr.5: Valorile vor fi exprimate în LEI.

Formular nr.4
S.C. __________________________S.R.L. (S.A.)





Persoană fizică____________________________

Sediul/Domuciliul _________________________

________________________________________

Nr. înreg. La Registrul Comerțului J__/_____/____

C.F.I./C.U.I. ______________________________
FORMULAR DE OFERTĂ FINANCIARĂ
privind închirierea prin licitaţie publică a unui spațiu comercial

din domeniul privat al municipiului Brad 

în scopul desfășurării de activități comerciale

Către ______________________________________________________________
(denumirea proprietarului și adresa completă)
1. Subsemnatul (a) ______________________________ cu domiciliul în ___________ strada ____________________ nr._____ bloc ______ ap._____ posesor al BI/CI seria ________, număr _______________ CNP _______________________________ reprezentant legal al S.C. _________________________________ S.R.L. cu sediul _______________ strada _________________ nr._____, înregistrată la Registrul Comerţului sub nr.__________________ cod fiscal ________________, prezint următoarea ofertă pentru închirierea prin licitaţie publică din data de _____________ ora ______ a unui spațiu comercial din proprietatea privată a municipiului Brad în scopul desfășurării unor activități comerciale. 


               OFER O CHIRIE LUNARĂ DE ____________ lei/mp.
               (minim 30,00  lei/mp./lună)
2. Ne angajăm să menținem această ofertă valabilă pentru o durată de 30 zile, respectiv până la data de ___________________, și ea va rămâne obligatorie pentru noi și poate fi acceptată oricând înainte de expirarea perioadei de valabilitate.

3. Până la încheierea și semnarea contractului de locațiune această ofertă, împreună cu comunicarea transmisă de dumneavoastră, prin care oferta noastră este stabilită câștigătoare, vom constitui un contract angajament între noi.

4. Înțelegem că nu sunteți obligați să acceptați oferta cu nivelul chiriei celei mai scăzute.


Menționăm faptul că în cazul în care oferta noastră este declarată câștigătoare ne obligăm să acceptăm, necondiționat și în întregime, toate condițiile menționate de către organizatorul licitației în Documentația de atribuire și în Contractul de locațiune ce se va încheia.

Brad,


(data) ____________








OFERTANT,







          ____________________________








(denumire completă și semnătură autorizată)
III. CONTRACTUL-CADRU









   R O M Â N I A - JUDEŢUL HUNEDOARA
  MUNICIPIUL BRAD – PRIMĂRIA
            SERVICIUL ADMINISTRAREA DOMENIULUI PUBLIC ȘI PRIVAT
Brad, 335200, str. Independenţei, nr. 2 telefon:0254/612665,fax:0254/612669,bradprim@yahoo.com www.primariabrad.ro

C O N T R A C T   D E   L O C A Ț I U N E
pentru spațiul cu altă destinație decât aceea de locuință


PĂRȚILE CONTRACTANTE: 

MUNICIPIUL BRAD prin Primar, Florin Cazacu, cu sediul în municipiul Brad, strada Independenţei, nr.2, județul Hunedoara, CIF 4374962, în calitate de locator, pe de o parte

și

__________________________________, cu sediul în municipiul ________, strada _______, nr.______, județul __________, număr de înregistrare la Registrul Comerțului _________________, cod unic de înregistrare ____________, reprezentată prin doamna/domnul ______________, cu domiciliul în _____________________________________, strada ________, bloc_____, apartament__________, nr.______, județul _______________________, legitimat/ă cu C.I. seria _____, nr._______, CNP ___________________________, număr telefon: ____________, în calitate  de locatar, pe de altă parte,

în temeiul prevederilor O.U.G. nr. 59/2019 privind Codul administrativ, cu modificările și completări ulterioare și a Hotărârii nr. 34 din data de 27.02.2025 a Consiliului Local al Municipiului Brad privind aprobare închirierii prin licitaţie publică a spațiului comercial cu suprafața de 15 mp., situat în municipiul Brad, strada Avram Iancu, nr. 6C, județul Hunedoara, proprietatea privată a Municipiului Brad, județul Hunedoara, în scopul desfășurării unor activități comerciale, au convenit la încheierea prezentului contract de locațiune.
CAPITOLUL I.  OBIECTUL CONTRACTULUI

Art. 1. – Obiectul prezentului contract îl constituie imobilul cu destinația de spațiu comercial, identificat prin C.F. nr.69722 Brad, situat în municipiul Brad, strada Avram Iancu, nr. 6C, județul Hunedoara, în suprafaţă de 15,00 mp..

CAPITOLUL II.  DURATA CONTRACTULUI

Art. 2. – Prezentul contract se încheie pe o perioadă de 1 (un) an, începând cu data de _____________________ până la data de ______________________, cu posibilitatea prelungirii, prin acordul ambelor părți, prin act adițional, în condițiile respectării clauzelor contractuale de către locatar (chiria achitată la zi).


Art. 3. – În scopul prelungirii prezentului contract, locatarul are obligația să-l notifice pe locator, cu 30 de zile înainte de expirarea termenului contractual, exprimându-și disponibilitatea pentru prelungirea contractului.


Art. 4. - În prezentul contract nu sunt aplicabile prevederile  art. 1810 Cod Civil, în sensul că, tacita relocațiune nu operează. Prin urmare, la expirarea termenului stipulat, contractul nu se prelungește de drept.

CAPITOLUL III.  PREȚUL CONTRACTULUI ȘI MODALITĂȚI DE PLATĂ

Art. 5. -  Prețul contractului, respectiv chiria lunară, este de ___________ lei (respectiv _______ lei/mp./lună), conform ofertei nr._________________ și a procesului verbal de deschidere a ofertelor financiare nr.___________________________.
            Art. 6. - Chiria se va achita lunar, până în ultima zi a lunii în curs. Plata se poate face la casieria Primăriei Municipiului Brad sau în contul nr. RO90TREZ36921A300530XXXX cod fiscal 4374962 deschis la Trezoreria Brad.
Art. 7. - Întârzierea la plata chiriei se supune penalizărilor de 0,3% pentru fiecare zi de întârziere, din suma datorată.

CAPITOLUL IV.   OBLIGAȚIILE PĂRȚILOR

Art. 8. – Locatorul se obligă:
                   a.) - să predea locatarului imobilul care face obiectul prezentului contract în baza unui proces - verbal de predare – primire;

- să stabilească profilul de activitate al spațiului;
                   b.) - să controleze periodic modul cum este folosit și întreținut de către locatar imobilul care face obiectul prezentului contract și să controleze periodic respectarea profilului acestuia.


Art. 9. – Locatarul se obligă:


a.) - să plătească chiria datorată, prevăzută la art. 5, la termenele și în condițiile prezentului contract;

b.) - să accepte indexarea anuală a chiriei, cu rata inflației, comunicată de către Institutul Național de Statistică și aprobată prin hotărâre a Consiliului Local al Municipiului Brad;

c.) - să se prezinte la sediul locatorului, în ultima decadă a lunii în curs, în vederea ridicării facturii de plată a chiriei;

d.) - să execute pe cheltuială proprie, eventualele lucrări de reparații, reamenajare, conectare la utilități, fără pretenții de despăgubire, la încetarea din orice cauză a locațiunii;

e.) - să nu facă nicio modificare constructivă asupra imobilului închiriat fără acordul locatorului și să facă reparaţiile locative necesare pentru ca bunul să nu se degradeze sau deterioreze;

f.) - să nu schimbe destinaţia imobilului fără acordul locatorului;

g.) - să nu cedeze sau subînchirieze imobilul fără acordul locatorului;

h.) - să accepte eventualele modificări care intervin în cuantumul chiriei;

i.) - să încheie, pe cheltuială proprie, contracte ferme cu furnizorii de utilități (energie electrică, apă-canal etc.) și să respecte obligațiile asumate prin contracte;

j.) - să asigure paza bunului închiriat;

k.) - să înștiințeze, în maxim 24 de ore, locatorul, despre orice acțiune a unei terțe persoane care îi tulbură folosința;


l.) - să răspundă de distrugerea totală sau parțială a bunului închiriat, care s-ar datora culpei sale;


m.) - să răspundă de pagubele pricinuite de incendiu, dacă nu va dovedi că incendiul a provenit din caz fortuit, forță majoră sau defect de construcție, ori prin comunicarea focului de la o clădire vecină;

n.) - să elibereze imobilul închiriat, la încetarea contractului, în termen de 3 (trei) zile de la data apariției unei cauze de încetare, fără a fi necesară notificarea. În caz contrar, se va proceda la evacuarea acestuia, în baza unei hotărâri judecătorești definitive și irevocabile sau pe cale administrativă, conform prevederilor legale în vigoare. În această situație locatarul va datora chirie și obligații de plată accesorii, până la părăsirea efectivă a spațiului sau până la punerea efectivă în executare a hotărârii de evacuare;

o.) – să efectueze lucrări de modernizare și consolidare a imobilului numai cu acordul prealabil al locatorului și cu obținerea tuturor avizelor și autorizațiilor prevăzute de legislația în vigoare;

p.) - în situația în care locatarul eliberează imobilul înainte de expirarea termenului contractual, acesta este obligat să notifice locatorul cu 30 de zile înainte și să solicite încheierea procesului verbal de predare – primire. Până la data întocmirii procesului verbal, locatarul are obligația să achite chiria și obligațiile de plată accesorii calculate conform prevederilor legale în vigoare;

q.) - să permită accesul locatorului în spațiul închiriat, ori de câte ori acest lucru este necesar, pentru control;

r.) - la încetarea contractului, locatarul este obligat să restituie spațiul cel puțin în aceeași stare în care a fost primit, conform celor descrise în procesul verbal de predare – primire încheiat  la data perfectării contractului, situație care va fi consemnată într-un proces - verbal;

s.) - să declare prezentul contract la Primăria Municipiului Brad în scopul achitării taxelor și impozitelor locale;

ș.) – să respecte toate normele legale în vigoare, în domeniul apărării împotriva incendiilor, respectiv:

ș1.) - să stabilească, prin dispoziții/decizii scrise, responsabilitățile și modul de organizare pentru apărarea împotriva incendiilor, să le actualizeze ori de câte ori apar modificări și să le aducă la cunoștința utilizatorilor și oricăror persoane interesate;

ș2.) - să asigure identificarea și evaluarea riscurilor de incendiu din imobil și să asigure corelarea măsurilor de apărare împotriva incendiilor cu natura și nivelul riscurilor;

ș3.) - să permită, în condițiile legii, executarea controalelor și inspecțiilor de prevenire împotriva incendiilor, să prezinte documentele și informațiile solicitate și să nu obstrucționeze în nici un fel efectuarea acestora;

ș4.) - să asigure întocmirea și actualizarea planurilor de intervenție și condițiile pentru aplicarea acestora în orice moment;

ș5.) - să asigure, cu personal atestat, utilizarea, verificarea, întreținerea și repararea mijloacelor de apărare împotriva incendiilor;

ș6.) - să întrețină și să folosească, în scopul pentru care au fost realizate, dotările pentru apărarea împotriva incendiilor;  

ș7.) - să nu efectueze modificări neautorizate și fără acordul scris al locatorului;

ș8.) - să aducă la cunoștința locatorului orice defecțiune tehnică ori altă situație care constituie pericol de incendiu;

ș9.) - să asigure curățirea coșurilor, curățirea, repararea și refacerea sobelor de orice fel, repararea și înlocuirea garniturilor metalice și ușilor de curățire a cenușii la sobe (dacă este cazul);

ș10.) – să repare și să revizuiască instalația electrică, să repare și să înlocuiască dozele, întrerupătoarele, fasungurile, comutatoarele, prizele, siguranțele fuzibile sau automate, să înlocuiască becurile, să reparare tablourile electrice;


ș11.) - să îndeplinească orice alte atribuții prevăzute de lege privind apărarea împotriva incendiilor;


t.) – să curățirea de frunze, noroi și alte sedimente jgheaburile și burlanele, să curețe zăpada, țurțurii de gheață, etc.;

ț.) – să respecte destinația imobilului închiriat pe toată durata contractului sau până la schimbarea acesteia de către locator;

u.) -  la expirarea termenului și în cazul rezilierii contractului, locatarul nu se va întoarce cu pretenții pentru investițiile efectuate în spațiu. Acestea sunt și vor rămâne în proprietatea locatorului;

v.) - indiferent de motivul de încetare a contractului invocat de către locator, locatarul este obligat să plătească chiria până la data predării spațiului sau a evacuării, precum și sumele menite să acopere prejudiciile create locatorului prin fapta sa.

CAPITOLUL V.  SUBLOCAȚIUNEA ȘI ÎNCHIRIEREA

Art. 10. – Sunt strict interzise cesiunea contractului, subînchirierea, în tot sau în parte, a bunului închiriat și orice formă de asociere sau colaborare (după caz).
CAPITOLUL VI. FORŢA MAJORĂ

Art. 11. - Forţa majoră este constatată de o autoritate competentă

Art. 12. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

Art. 13. - Îndeplinirea contractului va fi suspendată pe perioada de acţiune a forţei majore dar fără a prejudicia drepturile ce li se cuveneau părţilor până la apariţia acesteia.

Art. 14. - Partea contractantă care invocă forţa majoră are obligaţia de a notifica celeilalte părţi , imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

Art. 15. - Dacă forţa majoră acţionează sau se estimează că va acţiona o perioadă mai mare de 6 luni, fiecare va avea dreptul să notifice celeilalte părţi de plin drept a prezentului contract, fără ca vreuna dintre părţi să poată pretinde celeilalte daune-interese.

CAPITOLUL VII. REZILIEREA CONTRACTULUI


Art. 16. - Rezilierea contractului înainte de termenul stabilit se face:

a.) - la cererea locatarului, cu condiţia notificării prealabile a locatorului într-un termen minim de 30 de zile;
b.) - nerespectarea obligaţiilor asumate prin prezentul contract de către una dintre părţi dă dreptul părţii lezate de a cere rezilierea contractului;
c.) - în cazul întârzierii la plata chiriei 3 (trei) luni consecutiv, locatorul va notifica locatarului intenția de reziliere a contractului, rezilierea operând de drept dacă în termen de 30 de zile de la notificarea locatarului nu își îndeplinește obligațiile cu privire la plata chiriei.

CAPITOLUL VIII. ÎNCETAREA  CONTRACTULUI

Art. 17. – Contractul încetează:

a.)  – la expirarea duratei pentru care a fost încheiat , situaţie în care contractul încetează de drept, fără somaţie sau punere în întârziere şi fără intervenţia instanţei de judecată, cu excepţia cazului când părţile prelungesc de comun acord durata acestuia;

b.)  – înainte de termenul stipulat la art. 2, prin acordul părţilor contractante;

c.)  - desființarea titlului locatorului. Locatorul nu este răspunzător de schimbarea regimului juridic al imobilului ca urmare a unor eventuale reglementări legale adoptate după semnarea prezentului contract sau ca urmare a unor procese de revendicare, locatarul nefiind în drept să pretindă nici un fel de despăgubiri de la locatar și nici atribuirea unui alt spațiu;


d.) – în cazul desființării/dizolvării/radierii persoanei juridice, respectiv a ____________


e.) - prin renunţarea chiriaşului la dreptul său, situaţie în  care  acesta este obligat să anunţe proprietarului intenţia sa cu cel puţin 30 de zile înainte;

f.)- de drept, când nevoile urbanistice sau administrative, precum și interesul public impun acest lucru.

CAPITOLUL IX.  RĂSPUNDEREA CONTRACTUALĂ
Art. 18. -  Pentru nerespectarea obligațiilor asumate prin prezentul contract, partea în culpă, datorează celeilalte părți daune. Daunele se vor determina în funcție de prejudiciul adus. Prejudiciul va fi evaluat printr-o expertiză tehnică.
Art. 19. – Niciuna din părțile contractante nu răspunde de neexecutarea la termen sau executarea necorespunzătoare, total sau parțial, a oricărei obligații, care îi revine în baza acestui contract, dacă neexecutarea sau executarea necorespunzătoare a obligației, a fost cauzată de forța majoră, așa cum este definită de lege, cu condiția notificării în termen de 10 zile de la producerea evenimentului.
Art. 20. – Orice modificări în statutul juridic, act de înființare, sediu al locatarului vor trebui anunțate, în termenul limită de 48 ore, locatorului. Locatorul își rezervă dreptul de a refuza pe viitor, închirierea imobilelor către locatarii care nu și-au executat obligațiile contractuale anterioare cu bună -  credință.

CAPITOLUL X. SOLUŢIONAREA LITIGIILOR


Art. 21. - Părţile au convenit ca toate neînţelegerile cu privire la validitatea prezentului contract sau rezultate din interpretarea, executarea ori încetarea acestora să fie rezolvate pe cale amiabilă prin reprezentanţii lor.

Art. 22. - În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

CAPITOLUL XI. LIMBA CARE GUVERNEAZĂ CONTRACTUL


Art. 23. - Limba care guvernează contractul este limba română.

CAPITOLUL XII. COMUNICĂRI


Art. 24. (1) - Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) - Orice document scris trebuie înregistrat atât în momentul transmiterii, cât şi în momentul primirii.


Art. 25. - Comunicările între părţi se pot face şi prin telefon și e-mail, cu condiţia confirmării în scris a primirii comunicării.

CAPITOLUL XIII. LEGEA APLICABILĂ CONTRACTULUI


Art. 26. - Contractul va fi interpretat conform legilor din România.
CAPITOLUL XIV.  DISPOZIȚII FINALE
Art. 27. – Modificarea contractului se poate face în limitele prevederilor legislației române, cu acordul părților, prin act adițional, care face parte integrantă din prezentul contract, excepție făcând hotărârile Consiliului Local al Municipiului Brad prin care se aduc modificări la tarife sau alte acte normative – legi, hotărâri de Guvern, ordonanțe -  ale căror prevederi sunt imperative și nu fac obiectul unui act adițional.
Art. 28. – La încetarea contractului, atunci când locatarul datorează locatorului chirie restantă, obligații de plată accesorii sau daune, locatorul are drept de retenție asupra unor bunuri din spațiu, până la data când obligația bugetară se stinge.
Art. 29. – Prezentul contract de locațiune produce efecte de la data încheierii acestuia.


Art. 30. - Prezentul contract de locațiune s-a încheiat  în 2 (două) exemplare, câte un exemplar pentru fiecare parte.


       LOCATOR,





                           LOCATAR,
          MUNICIPIUL BRAD


      P R I M A R


        



 Serviciul Administrarea Domeniului

                   Public și Privat

  Şef Serviciu Buget, Finanţe, Contabilitate
                Taxe și Impozite Locale

                             VIZAT   

             Control financiar preventiv

                           AVIZAT         

               Compartimentul Juridic
INIȚIATOR,

 PRIMAR 
Florin CAZACU
